মাঝরাতে বেঙ্গালুরুর গার্লস হোস্টেলে বিভীষিকা। মহিলাদের অন্তর্বাস পরে গার্লস হোস্টেলে ঘুরে বেড়াল এক যুবক। প্রথমে ছাত্রীরাই তাকে দেখতে পেয়ে কর্তৃপক্ষকে জানায়। এর পরে নিরাপত্তারক্ষীরা তাড়া করতেই পালিয়ে যায় ওই যুবক। 
চাঞ্চল্যকর এই ঘটনাটি ঘটেছে বেঙ্গালুরুর মহারানি মহিলা কলেজের হোস্টেলে। প্রায় অর্ধনগ্ন অবস্থায়, শুধুমাত্র মহিলাদের অন্তর্বাস পরে হোস্টেলের বিভিন্ন প্রান্তে ঘুরতে থাকে ওই ব্যক্তি। গোটা ঘটনাটাই সিসিটিভি ফুটেজে ধরা পড়েছে।
দেখুন ভিডিও ১, সৌজন্যে-বিফার্স্ট

একটি সর্বভারতীয় ইংরেজি সংবাদমাধ্যমের দাবি অনুযায়ী, এই ঘটনার জন্য ছাত্রীরা কলেজ কর্তৃপক্ষের নিষ্কৃয়তাকেই দায়ী করেছেন। যদিও, ছাত্রীদের অভিযোগ উড়িয়ে দিয়ে এটিকে বিচ্ছিন্ন ঘটনা হিসেবেই দেখাতে চাইছে কলেজ কর্তৃপক্ষ।
আরও পড়ুন
খাবার দিতে গিয়েছিলেন বিমানসেবিকা। হাত ধরে টানলেন এক যাত্রী...
যে মহারানি কলেজে এই ঘটনা ঘটেছে, সেটি বেঙ্গালুরুর অন্যতম পুরনো শিক্ষা প্রতিষ্ঠান। অভিযুক্তকে খুঁজে বার করতে পুলিশে অভিযোগ জানানো হয়েছে।
দেখুন ভিডিও ২

দেখুন ভিডিও ৩